stanford-oval/wikipedia huggingface dataset:
Hertta Tirranen
Teokset

Sadunkuvittaja Rudolf Koivu: sagotecknaren. toim. Hertta Tirranen, kuvat Raul Roine. Porvoo: WSOY, 1947
Suomen taiteilijoita Juho Rissasesta Jussi Mäntyseen: elämäkertoja. Hertta Tirranen. Porvoo: WSOY, 1950
Alma mater: Helsingin yliopisto. toim.  Hertta Tirranen, Helsingin yliopisto, 1952
Suomen taiteilijoita Alvar Cawénista Wäinö Aaltoseen: elämäkertoja, toim. Hertta Tirranen. Porvoo: WSOY, 1955.
Urajärven kartanomuseo. Hertta Tirranen ja Tyyni Vahter. Helsinki: Suomen muinaismuistoyhdistys, 1956 (useita painoksia myöhemmin)
Ça cést Paris: ranskan kieltä ja Pariisin tietoutta. Clara Westman Ostrogorsky, Eugène-Pierre Davoust; ranskalais-suomalaisen sanaston laatinut Hertta Tirranen. Helsinki; WSOY, 1959
Teokset > Suomennokset

Alexandre Dumas: Musta tulppaani , suom. Hertta Tirranen. Porvoo: WSOY, 1956
Lennart Seth, Åke Meyerson: Avain taiteen maailmaan; suomeksi toim. Hertta Tirranen. Porvoo: WSOY, 1960
Hansin matkassa

| Hansin matkassa |
| --- | --- |
Tyyli:  ruokaohjelma
Kestoaika:  60 minuuttia
Pääosissa:  Hans Välimäki
Alkuperämaa:   Suomi
Verkko:  MTV3, Nelonen, Liv
Esitetty:  28. elokuuta 2012 –
Tuotantokausia:  3
Jaksoja:  30
Tuotanto
Tuotantoyhtiö(t):  Solar Television (kaudet 1-2), Banijay Finland (kausi 3)
Aiheesta muualla
IMDb 
Hansin matkassa on ruokaohjelma, jossa Hans Välimäki tapasi julkisuudesta tuttuja henkilöitä maailmalla ja teki heidän kotonaan ruokaa.
Ensimmäinen tuotantokausi

Ensimmäinen tuotantokausi alkoi MTV3-kanavalla 28. elokuuta 2012.
| Jakso | Paikka | Vieras | Ensiesitys |
| --- | --- | --- | --- |
| 1. | Monaco | Erja Häkkinen | 28. elokuuta 2012 |
| 2. | Anaheim | Teemu Selänne | 4. syyskuuta 2012 |
| 3. | Bryssel | Mitro Repo | 11. syyskuuta 2012 |
| 4. | New York | Angelika Kallio | 18. syyskuuta 2012 |
| 5. | Lontoo | Esa-Pekka Salonen | 25. syyskuuta 2012 |
| 6. | Firenze | Ella Kanninen | 2. lokakuuta 2012 |
| 7. | Los Angeles | Alexi Laiho | 9. lokakuuta 2012 |
| 8. | Pariisi | Kira Poutanen | 16. lokakuuta 2012 |
| 9. | Berliini | Robert Helenius | 23. lokakuuta 2012 |
| 10. | Hongkong | Jaakko Sorsa | 30. lokakuuta 2012 |
Toinen tuotantokausi

Toinen tuotantokausi alkoi 3. syyskuuta 2014.
| Jakso | Paikka | Vieras | Ensiesitys |
| --- | --- | --- | --- |
| 1. | Buenos Aires | Tarja Turunen | 3. syyskuuta 2014 |
| 2. | Tallinna | Kalle Palander | 10. syyskuuta 2014 |
| 3. | Bern | Antti Törmänen | 24. syyskuuta 2014 |
| 4. | Nizza | Johanna Oras | 1. lokakuuta 2014 |
| 5. | Varsova | Jari Vilén | 8. lokakuuta 2014 |
| 6. | Brooklyn | Janita | 15. lokakuuta 2014 |
| 7. | Tukholma | Kari Lumikero | 22. lokakuuta 2014 |
| 8. | Boston | Mikko Nissinen | 29. lokakuuta 2014 |
| 9. | Amsterdam | Maucca Kärki | 5. marraskuuta 2014 |
| 10. | Piemonte | Jyrki Sukula | 12. marraskuuta 2014 |
Kolmas tuotantokausi

Kolmas tuotantokausi alkoi 5. huhtikuuta 2020 Nelosella.
| Jakso | Paikka | Vieras | Ensiesitys |
| --- | --- | --- | --- |
| 1. | Miami | Olli Jokinen | 24. maaliskuuta 2020 |
| 2. | Aurinkorannikko | Tarja Turunen | 31. maaliskuuta 2020 |
| 3. | Finnmark | Jasper Pääkkönen | 7. huhtikuuta 2020 |
| 4. | Düsseldorf | Lukas Hradecký | 14. huhtikuuta 2020 |
| 5. | Los Angeles | Suvi Riggs | 21. huhtikuuta 2020 |
| 6. | Sydney | Tomi Björck | 28. huhtikuuta 2020 |
| 7. | Bryssel | Laura Huhtasaari | 5. toukokuuta 2020 |
| 8. | Kapkaupunki | Iiro Seppänen | 12. toukokuuta 2020 |
| 9. | München | Petteri Koponen | 19. toukokuuta 2020 |
| 10. | Tallinna | Mika Salo | 26. toukokuuta 2020 |
Henri Cassini

| Henri Cassini |
| --- | --- |
 Henri Cassini vuonna 1827.
Henkilötiedot
Koko nimi:  Alexandre Henri Gabriel de Cassini
Syntynyt: 9. toukokuuta 1781 Pariisi, Ranska
Kuollut: 1832 (50–51 vuotta)
Kansalaisuus:  ranskalainen
Koulutus ja ura
Tutkimusalue:  kasvitiede, luonnontieteet
Alexandre Henri Gabriel vicomte de Cassini (9. toukokuuta 1781 Pariisi, Ranska – 1832) oli ranskalainen kasvitieteilijä, joka nimesi suuren määrän asterikasvien heimon (Asteraceae) kasveja.
Cassini syntyi kuuluisaan tähtitieteilijöiden sukuun. Kuuluisa tähtitieteilijä Giovanni Domenico Cassini, joka muun muassa määritti Jupiterin, Marsin ja Venuksen pyörähdysajat, oli hänen esi-isänsä neljännessä polvessa. Henri Cassini oli viidettä sukupolvea Cassineissa, ja hänestä käytettiin joskus sen vuoksi nimeä Cassini V. Hän ei jatkanut sukunsa työtä tähtitieteen parissa vaan ryhtyi lakimieheksi. Kasvitiede oli hänelle vain harrastus, mikä oli tuohon aikaan tavallista.
Cassini meni naimisiin serkkunsa kanssa, mutta avioliitto oli lapseton. Cassini kuoli koleraan viisikymmenvuotiaana vuonna 1832. Hän jäi sukunsa viimeiseksi Cassiniksi. Hänen isänsä eli vielä kolmetoista vuotta hänen jälkeensä.
Hänestä käytetään tieteellisen nimen perään liitettävää auktorilyhennettä Cass.
Helge Talvitie

Helge Jorma Johannes Talvitie (s. 23. heinäkuuta 1941 Ylistaro) on suomalainen  poliitikko. Talvitie toimi kansanedustajana vuosina 1975–1979. Hän edusti Hämeen läänin eteläistä vaalipiiriä ja kuului Suomen kansan demokraattisen liiton eduskuntaryhmään. Ammatiltaan hän oli ennen kansanedustajuuttaan levyseppä ja vuodesta 1975 Metallityöväen liiton toimitsija.
Hekinan

| Hekinan (碧南市) |
| --- | --- |
 Hekinanin keskustaa
 lippu:  Symboli
 Hekinanin sijainti Aichin prefektuurissa
 Hekinan
 Koordinaatit: 34°53′05″N, 136°59′36″E 
Valtio:  Japani
Alue:  Chūbu, Tōkai
Prefektuuri:  Aichin prefektuuri
Pinta-ala:  
 – Kokonaispinta-ala:  36,68 km²
Väkiluku (03/2020):  73 180
 – Väestötiheys:  1 995,1 as./km²
Symbolit:  
 – Puu:  Kashi
 – Kukka:  Iris ensata
 
 https://www.city.hekinan.lg.jp/ 
Infobox OKVirheellinen NIMI-arvo: 
Hekinan (jap. 碧南市, Hekinan-shi) on Japanin kaupunki Honshūn saarella Chūbun tai Tōkain alueella Aichin prefektuurissa. Se sijaitsee prefektuurin eteläosassa Tyynenmeren Kinuuranlahden rannikolla. Kaupunki on rakentunut Yahagijoen suun oikealle rannalle. Hekinanissa on 73 180 asukasta (maaliskuussa 2020) ja sen pinta-ala on 36,68 neliökilometriä.
Hekinanin kaupunki perustettiin vuonna 1948 liittämällä yhteen kolme maaseutukaupunkia ja yksi kyläkunta. Niistä Ōhama kehittyi historiallisesti satamakaupunkina ja Numazun daimiokunnan paikallisena hallintokeskuksena. Se oli yksi Edoon johtaneen laivareitin satamista, josta vietiin esimerkiksi kattotiiliä, sakea ja miriniä. Siellä tuotettiin myös suolaa. 1950-luvulta lähtien kaupungin rannikkoalue on teollistunut voimakkaasti osana laajempaa Kinuuranlahden teollisuusvyöhykettä. Sinne on sijoittunut muun muassa elintarvike- ja metalliteollisuutta. Maaseutumaisilla alueilla viljellään koristekukkia ja vihanneksia, kuten porkkanoita.
Hekinanin kulttuuriperintöön kuuluvat esimerkiksi Myōfuku-jin buddhalainen temppeli ja japaninsinisateistaan tunnettu Kōtō-enin puutarha. Kaupunkia palvelee Nagoya-rautateiden Mikawa-linja. Tunneli liittää Hekinanin Handan kaupunkiin Kinuuranlahden toisella puolella.
Kuvia

Ōhama Kumano-ōjinja
Akashin puistoa
Hekinan vuoden 1987 ilmakuvassa
Hekinanin rautatieasemalla
Aiheesta muualla

Kuvia tai muita tiedostoja aiheesta Hekinan Wikimedia Commonsissa
Kaupungin internetsivut (japaniksi)
Harry Groener

Harry Groener
Harry Groener (s. 10. syyskuuta 1951) on yhdysvaltalainen näyttelijä ja tanssija. Hänet tunnetaan kenties parhaiten roolistaan demonipormestari Richard Wilkinsinä televisiosarjassa Buffy, vampyyrintappaja. Groener esitti hahmoa pääasiassa Buffyn kolmannella kaudella, mutta vieraili sarjassa muutamaan otteeseen sen myöhemmilläkin kausilla.
Elämäkerta > Yksityiselämä

Groener syntyi 10. syyskuuta vuonna 1951 Saksan Baijerin Augsburgissa. Hänen äitinsä oli ammatiltaan oopperalaulaja, ja hänen isänsä työskenteli sekä toimistotyössä että soitti ammatikseen pianoa. Teini-ikäisenä Groener oli opissa San Franciscon San Francisco Balletissa. Myöhemmin hän opiskeli draamaa Washingtonin yliopistossa Seattlessa. Groener on ollut naimisissa näyttelijä Dawn Didawickin kanssa vuodesta 1978 lähtien.
Elämäkerta > Ura

Groener on luonut uraansa sekä teatterin lavoilla, valkokankaalla että televisiossa. Hän on esiintynyt esimerkiksi näytelmissä kuten Oklahoma!, Cats ja Crazy for You, jotka esitettiin New York Cityn Broadwaylla. Hän on näytellyt myös pienemmissä teattereissa ympäri Yhdysvaltoja. Groener on saanut kolmesti Tony-palkintoehdokkuuden. Television puolella Groener on esiintynyt muun muassa useissa Star Trek -sarjoissa. Hän lienee kuitenkin tunnetuin roolistaan televisiosarjassa Buffy, vampyyrintappaja. Sarjassa Groener esitti sen kolmannen kauden päävihollista pormestari Richard Wilkinsiä. Hän esiintyi Buffyssa lähinnä sen kolmannella tuotantokaudella, mutta vieraili sarjassa pikaisesti vielä sen neljännellä ja seitsemännellä tuotantokaudella. Groener on lisäksi esiintynyt elokuvissa kuten Matkalla Perditioniin (2002) ja About Schmidt (2002).
Aiheesta muualla

Harry Groener Internet Movie Databasessa. (englanniksi)
Heaven’z Movie

| Heaven'z Movie Bizzy Bone |
| --- | --- | --- |

Studioalbumin tiedot
 Äänitetty : 1997–1998
 Julkaistu: 6. lokakuuta, 1998
 Tuottaja(t): Nina, Johnny "J", Mafisto, Mike Smoov,  Erik 'E' Nordquist, Mike Johnson Cat Cody
 Tyylilaji: Hip-hop
 Levy-yhtiö: Ruthless Recrods, Relativity, Mo Thugs, Epic
Bizzy Bonen muut julkaisut
|   | Heaven'z Movie (1998) | The Gift (2001) |
Heaven'z Movie on rap-artisti Bizzy Bonen debyyttialbumi, joka ilmestyi 6. lokakuuta 1998. Albumi on saavuttanut Yhdysvalloissa RIAA:n hyväksymän kultarajan.
| 0 | 1 | 2 | 3 |
| --- | --- | --- | --- |

| # | Kappale | Vierailet artisti(t) | Aika |
| 1 | "Roll Call" |  | 0:52 |
| 2 | "Thugz Cry" |  | 3:39 |
| 3 | "Marchin' on Washington" |  | 0:58 |
| 4 | "Yes Yes Y'all" |  | 0:58 |
| 5 | "Menensky Mobbin'" |  | 3:56 |
| 6 | "Waitin' for Warfare" | Capo | 5:46 |
| 7 | "Mr. Majesty II" | Mr. Majesty | 4:21 |
| 8 | "Brain on Drugs" |  | 1:08 |
| 9 | "On the Freeway" | Cat Cody | 4:34 |
| 10 | "Demons Surround Me" |  | 2:49 |
| 11 | "(The Roof Is) On Fire" |  | 3:33 |
| 12 | "Nobody Can Stop Me" |  | 4:03 |
| 13 | "Social Studies" |  | 11:46 |
Listasijoitukset

| Lista | Lista/sijoitus |
| --- | --- |
US Billboard 200: 3
Top R&B/Hip-Hop Albums: 2
Singlet

| Singlen nimi | Listasijoitukset |
| --- | --- |
"Thugz Cry": U.S. R&B/Hip-Hop Tracks chart: 12.  Rhythmic Airplay Chart: 3.
"Nobody Can Stop Me": U.S. R&B/Hip-Hop Tracks chart: 12. U.S. Rap Tracks chart: 34. Rhythmic Airplay Chart: 3.
Gödelin epätäydellisyyslause

Gödelin epätäydellisyyslauseet ovat Kurt Gödelin vuonna 1931 todistamat kaksi lausetta. Epätäydellisyyslauseen mukaan lukuteorian sisältävä aksiomaattinen järjestelmä on epätäydellinen sillä aina on tosia lauseita, joita ei voi todistaa järjestelmän sisäisillä menetelmillä.
Nämä lauseet tulkitaan usein osoitukseksi siitä, että vastaus Hilbertin toiseen ongelmaan on kielteinen: ei ole olemassa "matematiikan perustaa", täydellistä ja konsistenttia aksiomaattista järjestelmää, joka yksin kattaisi kaiken matematiikan.
Ensimmäinen epätäydellisyyslause

Gödelin ensimmäinen epätäydellisyyslause sanoo, että mikään ristiriidaton aksioomajärjestelmä T, jonka kaikki todet lauseet voidaan luetella jollakin "tehokkaalla menetelmällä" (olennaisesti: "tietokoneohjelmalla"), ei pysty todistamaan kaikkia tosiasioita luonnollisista luvuista. Siis osa järjestelmän tosista lauseista ei ole todistettavissa järjestelmän sisältä, vaan siihen vaaditaan jotain toista järjestelmää.
Eräs tällainen tosi mutta ei-todistettava lause on Gödelin lause ("G"), joka sanoo: "Lause G ei ole todistettavissa teoriassa T." Sitä lausetta ei siis voi todistaa teoriassa T, mutta on kyllä mahdollista laajentaa T toiseksi teoriaksi T', joka sisältää kaikki järjestelmän T lauseet ja enemmänkin (esimerkiksi lauseen G) ja jossa lause G on todistettava. Ensimmäisen epätäydellisyyslauseen perusteella myös järjestelmässä T' on lauseita, joita siinä itsessään ei voi todistaa (mm. sen oma Gödelin lause).
Toinen epätäydellisyyslause

Gödelin toinen epätäydellisyyslause osoittaa, että jos jokin ristiriidaton aksioomajärjestelmä pystyy todistamaan tietyt perusasiat luonnollisista luvuista, se ei pysty todistamaan kyseisen aksioomajärjestelmän täydellisyyttä.
Vastaavia muotoiluja > Turingin koneen pysähtymisongelma

Epätäydellisyysteoreema on analoginen Turingin koneen pysähtymisongelman kanssa, jonka mukaan ei ole olemassa sellaista ohjelmaa (Turingin konetta) A, joka tarkastaisi toisesta ohjelmasta (Turingin koneesta) B aukottomasti, päättyykö ohjelman B suoritus koskaan. Syynä tähän on se, että jos olisi olemassa ohjelma A, joka tutkii, päättyykö B:n suoritus koskaan siten, että A(B)=1, jos B:n suoritus päättyy ja A(B)=0, muuten, niin olisi mahdollista kehittää toinen ohjelma A', joka jää ikisilmukkaan, jos A(B)=1 ja päättyy, jos A(B)=0. Nyt kuitenkin A'(A') päättyy, jos A' jää ikisilmukkaan ja ei pääty, jos A' ei jää ikisilmukkaan.
Vastaavia muotoiluja > Diskreetin funktion nollakohdan olemassaolo

Ei ole olemassa algoritmia, jolla voitaisiin mielivaltaisesta lukuteoreettisesta kahden luonnollisen luvun funktiosta f(n,x), jonka arvo on luonnollinen luku, tarkastaa, onko olemassa luonnollista lukua N, jolle f(N,x)=0. Useissa epätäydellisyyslauseen todistuksissa luodaan teorioista Gödel-numerointi tämän kaavan luvulle x, joilla ongelma voidaan palauttaa tässä mainittuun muotoon.
Aiheesta muualla

Raatikainen, Panu: Gödel's Incompleteness Theorem The Stanford Encyclopedia of Philosophy. The Metaphysics Research Lab. Stanford University. (englanniksi)
Henry Seemann

Henry Seemann noin vuonna 1900
Henry Frederik Seemann (13. kesäkuuta 1875 Kööpenhamina – 10. kesäkuuta 1948) oli tanskalainen näyttelijä.
Viinikauppiaan perheeseen syntynyt Henry Seemann sai kaupallisen koulutuksen, mutta ryhtyi vuonna 1904 näyttelijäksi. Hän työskenteli operettinäyttelijänä ja -laulajana muun muassa Kööpenhaminan Casinossa vuosina 1907–1913 ja myöhemmin Scalassa. Vuodesta 1908 lähtien Seemann työskenteli myös Nordisk Filmillä, jossa hän teki yli 60 mykkäelokuvaa. Hänen viimeinen elokuvansa oli Klovnen vuonna 1926. Myöhemmin Seemann toimi elokuvateatterin johtajana ja koirankasvattajana. Hänen toinen vaimonsa oli näyttelijä Agnes Nørlund Seemann.
Elokuvia

Mormonin uhri, 1911
Vampyyritanssijatar, 1912
Aiheesta muualla

Internet Movie Database: Henry Seemann (englanniksi)
Hans Laine

| Hans Laine |
| --- | --- |

Henkilötiedot
Syntynyt: 25. huhtikuuta 1945 Helsinki
Kuollut: 30. toukokuuta 1970 (25 vuotta) Nürburgring, Adenau, Länsi-Saksa
Kansalaisuus:   Suomi
Hans Laine (25. huhtikuuta 1945 Helsinki – 30. toukokuuta 1970 Adenau, Länsi-Saksa) oli suomalainen autourheilija, joka sai surmansa Nürburgringin moottoriradalla harjoitusajoissa.
Kilpailu-ura

Hans Laineen ura autourheilijana oli kodin perintöä, sillä hänen isänsä Holger Laine oli Eläintarhan ajojen kantavia voimia niin radalla kuin sen ulkopuolellakin. Päivätyökseen Holger Laine toimi autokauppiaana Helsingin Ruskeasuolla. Sosiaalisesti lahjakas, ulospäin suuntautunut ja luonteeltaan huoleton Hans oli niin kova automies, että Hannu Karpo pestasi hänet vuonna 1965 koekaniiniksi TV1:lle kuvaamaansa Tietoiskuun, jossa lavastettiin kahden auton risteyskolari keskelle Porin keskustaa.
Hans Laine aloitti autourheilu-uransa ralliautoilun parissa. Kansainvälistäkin mainetta hän alkoi saavuttaa kun hän osallistui setänsä Henryn kanssa Akropolis-ralliin vuonna 1967, sijoittuen seitsemänneksi. Vuoden 1969 Jyväskylän suurajoissa hän johti rallia, Hannu Mikkolan ollessa toisena, ennen keskeytystään vaihteistovian vuoksi. Samana vuonna Laine osallistui ensimmäistä kertaa urheiluautojen sarjaan Nürburgringillä Porsche 906 -autolla yhdessä ruotsalaisen Sten Axelssonin kanssa.
Vuonna 1970 Laine liittyi Antti Aarnio-Wihurin omistamaan AAW Racing Team -talliin, jonka kalustoksi oli hankittu Porsche 908/2 -urheiluauto. Hans Laineen kumppanina ajoi hollantilainen Gijs van Lennep. Pari saavutti luokkavoiton ja yleiskilpailun neljännen sijan Brands Hatchin tuhannen kilometrin ajossa. Parin menestyksekäs kausi sai jatkoa Italian Targa Florio -kilpailussa, jossa he sijoittuivat neljänneksi.
Onnettomuus

AAW Racing Team ilmoitti Nürburgringin 1000 km ajoon kaksi autoa, Porsche 917:n, jonka kuljettajina olivat Pauli Toivonen ja Sten Axelsson, sekä Porsche 908/2:n kuljettajina Hans Laine ja Gijs van Lennep. Aika-ajoissa pari oli saavuttanut ajan 8 min 14 s, joka olisi oikeuttanut 8. sijaan lähtöruudukossa. Vapaissa harjoituksissa Laineen auto nousi ilmaan Nordschleifen Dottinger Höhe -suoran mäennyppylässä auton menetettyä pitovoiman, jolloin se kierähti ympäri syttyen tuleen. Paikalle tulleet pelastusmiehet ja kanssakilpailijat yrittivät menestyksettä saada tulen sammumaan. Hans Laine menehtyi saamiinsa vammoihin.
Hans Laineesta oli tullut suuri autourheiluyleisön suosikki ja hänen kuolemansa oli valtava järkytys niin yleisölle kuin hänen kilpakumppaneilleenkin. Laine siunattiin Espoon kirkossa ja hänen arkkuaan olivat kantamassa Holger ja Henry Laineen lisäksi muiden muassa Timo Mäkinen, Hannu Mikkola ja Gijs van Lennep.
Tulokset ratakilpailuissa

| Päivä | Kilpailu | Auto | Kuljettajat | Talli | Sijoitus |
| --- | --- | --- | --- | --- | --- |
| 5.6.1966 | Artukainen [Specials] | Plymouth Valiant | Laine |  | raced |
| 11.9.1966 | Artukainen [Specials] | Volvo PV544 | Laine |  | raced |
| 23.4.1967 | Artukainen [Specials] | Alfa Romeo GTA | Laine |  | DNF |
| 1.6.1969 | 1000 km Nürburgring | Porsche 906 | Sten Axelsson / Laine | Sten Axelsson | 13. |
| 24.8.1969 | Nordic Challenge Keimola | Porsche 906 | Laine |  | 3. |
| 7.9.1969 | GP Finland | Porsche 906 | Laine |  | 2. |
| 12.10.1969 | 1000 km Paris | Porsche 908/02 | Laine / Larrousse | AAW Racing Team | DNF |
| 11.1.1970 | 1000 km Buenos Aires | Porsche 908/02 | Laine / Gijs van Lennep | Swedish Racing Team? | 9. |
| 18.1.1970 | 200 mile Buenos Aires | Porsche 908/02 | Laine / van Lennep | Swedish Racing Team? | 7. |
| 1.2.1970 | 24 h Daytona | Porsche 908/02 | Laine / van Lennep | AAW Racing Team | DNF |
| 21.3.1970 | 12 h Sebring | Porsche 908/02 | Laine / van Lennep | AAW Racing Team | DNF |
| 12.4.1970 | 1000 km Brands Hatch | Porsche 908/02 | van Lennep / Laine | AAW Racing Team | 4. |
| 25.4.1970 | 1000 km Monza | Porsche 917 | Laine / van Lennep | AAW Racing Team | 11. |
| 3.5.1970 | Targa Florio | Porsche 917 | van Lennep / Laine | AAW Racing Team | DNA |
| 3.5.1970 | Targa Florio | Porsche 908/02 | van Lennep / Laine | AAW Racing Team | 4. |
| 17.5.1970 | 1000 km Spa | Porsche 917 | Laine / van Lennep | AAW Racing Team | 7. |
| 31.5.1970 | 1000 km Nürburgring | Porsche 908/02 | van Lennep / Laine | AAW Racing Team | DNS |
| 31.5.1970 | 1000 km Nürburgring | Porsche 917 | In entry list only | AAW Racing Team | DNS |
Tulokset rallikilpailuissa

| Päivä | Kilpailu | Kartanlukija | Auto | Sijoitus |
| --- | --- | --- | --- | --- |
| 13.11.–14.11.1965 | Helsinki Ralli | Hagström Reijo | Volvo PV544 | 13. |
| 5.1.–6.1.1966 | Riihimäki-Ralli | Laine Henry | Volvo 544 | 6. |
| 25.2.–27.2.1966 | Hankiralli | Laine | Volvo 544 | 12. |
| 14.5.–15.5.1966 | Salpausselkä Ralli | Laine | Volvo 544 | 2. |
| 9.7.–10.7.1966 | Itäralli | Laine | Volvo 544 | 7. |
| 19.8.–21.8.1966 | Jyväskylän Suurajot | Laine | Volvo 544 | Kesk. |
| 5.1.–6.1.1967 | Riihimäki-Ralli | Laine | Datsun 1600 | 23. |
| 24.2.–26.2.1967 | Hankiralli | Laine | Datsun 1600 | Kesk. |
| 25.5.–28.5.1967 | Akropolis-ralli | Järvi Anssi | Datsun 1600 SSS | 7. |
| 18.8.–20.8.1967 | Jyväskylän Suurajot | Laine | Volkswagen 1600 L | 20. |
| 9.9.–10.9.1967 | Tampere Ralli | Laine | Volkswagen 1600 L | 7. |
| 11.11.–12.11.1967 | Helsinki Ralli | Laine | Volkswagen 1600 L | 5. |
| 20.1.–25.1.1968 | Monte Carlo -ralli | Keskitalo Pekka | Porsche 911 S | Kesk. |
| 23.2.–25.2.1968 | Hankiralli | Laine | Volkswagen 1600 L | 4. |
| 9.3.–10.3.1968 | Tunturiralli | Laine | Volkswagen 1600 L | 1. |
| 25.5.–26.5.1968 | Salpausselkä  Ralli | Laine | Volkswagen 1600 L | Kesk. |
| 5.7.–7.7.1968 | Itäralli | Laine | Volkswagen 1600 L | 11. |
| 16.8.–18.8.1968 | Jyväskylän Suurajot | Kolari | Porsche 911 S | Kesk. |
| 25.10.–27.10.1968 | Pohjola Ralli | Laine | Volkswagen 1600 L | Kesk. |
| 4.1.–5.1.1969 | Riihimäki-Ralli | Laine | Volkswagen 1600 L | 3. |
| 17.1.–24.1.1969 | Monte Carlo -ralli | Aho Atso | Porsche 911 L | Kesk. |
| 21.2.–23.2.1969 | Hankiralli | Laine | Volkswagen 1600 L | 5. |
| 14.5.–15.5.1969 | Länsirannikon Ralli | Laine | Volkswagen 1600 L | 6. |
| 15.8.–17.8.1969 | Jyväskylän Suurajot | Laine | Porsche 911 S | Kesk. |
| 30.8.–31.8.1969 | Tott-Porrassalmi Ralli | Laine | Porsche 911 S | 1. |
| 28.11.–30.11.1969 | Pohjola Ralli | Laine | Porsche 911 S | Kesk. |
| 6.2.–8.2.1970 | Tunturi Ralli | Laine | Volkswagen 1500 | Kesk. |
| 20.2.–22.2.1970 | Hankiralli | Laine | Volkswagen 1500 | 9. |
| 7.3.–8.3.1970 | Teekkariralli | Laine | Volkswagen 1500 | Kesk. |
Aiheesta muualla

Complete results of Hans Laine (englanniksi)
Seija Aunila: Vauhdilla risteykseen – paareilla pois Yle Elävä arkisto.
Harry Grey

| Herschel Goldberg> Henkilötiedot |
| --- | --- |
Syntynyt: 2. marraskuuta 1901 Odessa Venäjä
Kuollut: lokakuu 1984
Kansalaisuus:  yhdysvaltalainen
Ammatti:  kirjailija
Kirjailija
Salanimi: Harry Grey
Äidinkieli: englanti
Tuotannon kieli: englanti
Aiheet:  rikollisuus
Esikoisteos:  The Hoods  (1952
Aiheesta muualla
Löydä lisää kirjailijoitaKirjallisuuden teemasivulta
Herschel Goldberg, kirjailijanimi Harry Grey (2. marraskuuta 1901, Odessa, Venäjä (nykyinen Ukraina) – lokakuu 1980), oli yhdysvaltalainen kirjailija. Hänen ensiteoksensa, osin todellisuuspohjaiset muistelmat The Hoods (1952), kuuluu harvoihin todellisten rikollisten kirjoittamiin omaelämäkertoihin.
The Hoodsin jälkeen Grey kirjoitti vielä kaksi kirjaa, Call Me Duke (1955) ja Portrait of a Mobster (1958), jotka nekin perustuvat hänen rikollisen elämänsä kokemuksiin, mutta niiden menestys oli vähäisempi.
The Hoods on Sergio Leonen ohjaaman elokuvan Suuri gangsterisota käsikirjoituksen pohjana. Elokuvan pääroolissa on Robert De Niro.
Elämänvaiheet

Greyn oikea nimi on Herschel Goldberg. Hänen vanhempansa olivat Israel ja Celia Goldberg, joiden mukana hän muutti Yhdysvaltoihin 1905. Häneltä jäi koulunkäynti seitsemään luokkaan. Hänen veljensä oli New York Postin kolumnisti ja ruokakirjoittaja Hyman Goldberg, joka kirjoitti useita kirjoja, muun muassa Our Man in the Kitchen, johon on koottu hänen kolumnistaan ”Prudence Penny”.
Goldbergin isä sairastui 1912 vakavasti ja joutui sairaalaan leikkaukseen. Isän ollessa sairaalassa Celia alkoi valmistaa ruokaa lähiseudun miehille, jotka kokosivat rahaa saadakseen perheensä Euroopasta Amerikkaan. Kun Israel pääsi sairaalasta, Celian yritystoiminta oli jo menestyvää, ja niin Israel perusti ravintolan. Apuna siellä olivat kaikki perheen lapset, myös Harry ja Hyman.
Goldberg avioitui vuonna 1932 Mildred Beckeromin kanssa, ja he saivat kolme lasta. Jouduttuaan sairaalaan onnettomuuden vuoksi ollessaan viisissäkymmenissä Harry päätti kirjoittaa 1920- ja 1930-luvun elämästä ja New Yorkin liike-elämää hallinneista rikollisjärjestöistä. Varjellakseen itseään ja perhettään hän käytti nimeä Harry Grey.
Goldberg kuoli lokakuussa 1980 vähän ennen kuin elokuvan Suuri gangsterisota kuvaukset käynnistyivät.
Harryn poika Simeon rahoitti isälleen joulukuussa 1999 ”Golden Palm Starin” Palm Springsin kävelykadulle Palm Springs Walk of Starsille. Tähti on omistettu Harry ”Noodles” Greylle.
Teokset

The Hoods  (1952)
Call Me Duke (1955)
Portrait of a Mobster (1958)
Aiheesta muualla

Harry Grey Internet Movie Databasessa. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Harry Grey
Käännös suomeksi